Svensson hadde ulike tillitsverv i fagforeningen på Sunndalsøra. Først ble han underkasserer og leder for hallgruppa, senere ble han sekretær, nestformann og fra 1963 formann for den kjemiske fagforeningen ved Sunndal Verk. På Norsk Kjemisk Industriarbeiderforbunds landsmøte i 1968 ble Svensson valgt til forbundssekretær. I 1974 ble han nestformann, og da Håkon A. Ødegaard gikk av med pensjon i 1978, rykket Svensson opp som formann.